– Эльміра Салехаўна выдатна спраўляецца не толькі са сваімі непасрэднымі абавязкамі. Ёй смела можна даверыць і навучальныя заняткі. Малыя туляцца да яе. Мая памочніца цудоўна гуляе з імі, мякка і лагодна ўгаворвае, заахвочвае. Тады і на талерках не застаецца ежа, і спаць усе дружна кладуцца, – адазвалася выхавацель групы Марына Стадольнік. – Яшчэ яна адметны кулінар, вяжа шыкоўныя рэчы. А нашы дзяўчынкі заўсёды выстройваюцца да яе ў чаргу за арыгінальнымі прычоскамі.